ສະຫະລັດອັດສະຖານທູດທີ່ເຢເມນ ໃນວັນອາທິດນີ້ ຍ້ອນໄພຂົ່ມຂູ່ຈາກອາລ ເກອີດາ
ຂ່າວອື່ນໆທີ່ໜ້າສົນໃຈ: ສະຫະປະຊາຊາດ - ການ ປະຕິເສດຄະນະລັດ  ຖະບານຂອງທ່ານກາຊາຍ ເປັນການຖອຍຫລັງທາງ ການເມືອງ; ການຊອກຄົ້ນ ຫາພວກລອດຊີວິດ ຈາກເຫດກາ
ສະຖານທູດສະຫະລັດທີ່ປະເທດເຢເມນ ອັດລົງໃນວັນອາທິດມື້ນີ້ຍ້ອນຄຳຂູ່ທີ່ຍັງມີສືບຕໍ່ມາ ຈາກກຸ່ມອາລເກອີດາໃນຂົງເຂດແຫລມອາຫຣັບ ທີ່ຈະ"ທຳການໂຈມຕີຜົນປະໂຫຍດຂອງອາເມລິກາ"ຢູ່ໃນເຢເມນນັ້ນ ແຕ່ປະກາດແຈ້ງການສັ້ນໆ ທີ່ທາງສະຖານທູດນຳອອກເຜີຍແຜ່ ໃນວັນອາທິດມື້ນີ້ທີ່ນະຄອນ ຫລວງ Sana'a ບໍ່ໄດ້ເວົ້າວ່າ ການອັດສະຖານທູດໃນມື້ນີ້ ແມ່ນເປັນການຕອບຮັບຕໍ່ຄຳຂູ່ໃດນື່ງໂດຍສະເພາະ ຄຳປະກາດເວົ້າຕື່ມວ່າ ໃນວັນພະຫັດຜ່ານມານັ້ນ ທາງສະຖານທູດໄດ້ສົ່ງສານໄປຍັງບັນດາພົນ ລະ ເມືອງສະຫະລັດຢູ່ໃນເຢເມນ ຮຽກຮ້ອງໃຫ້ເຂົາເຈົ້າສືບຕໍ່ມີສະຕິລະວັງໂຕໃນທ່າມກາງທີ່ຍັງສືບຕໍ່ມີໄພຂົ່ມຂູ່ຂອງການກໍ່ການຮ້າຍແລະຄວາມຮຸນແຮງ ຕ້ານປະຊາຊົນອາເມຣິກັນຢູ່ໃນທົ່ວໂລກຢູ່ນີ້ ໃນອີກເຫດການນຶ່ງທີ່ກ່ຽວພັນກັນນັ້ນອັງກິດໄດ້ຕົກລົງກັບສະຫະລັດ ທີ່ຈະອອກເງິນສົມທົບເປັນທຶນດຳເນິນງານ ໃຫ້ແກ່ໜ່ວຍຕຳຫລວດຕໍ່ຕ້ານການກໍ່ການຮ້າຍໃນເຢເມນຊື່ງເປັນສ່ວນນຶ່ງຂອງການດຳເນີນ ຄວາມພະຍາຍາມເພິ່ມຂື້ນ ເພື່ອຕໍ່ສູ້ກັບໄພຂົ່ມຂູ່ຂອງການກໍ່ການຮ້າຍຈາກເຢເມນລຸນຫລັງທີ່ກຸ່ມອາລເກອີດາໄດ້ພະຍາຍາມຈະທຳການລະເບີດເຮືອບິນໂດຍສານຂອງສະຫະລັດໃນວັນຄຣີີສມັສນັ້ນ ຫ້ອງການຂອງນາຍົກ ລັດຖະມົນຕີອັງກິດທ່ານ Gordon Brown ໄດ້ອອກຄຳຖະແຫລງສະບັບນຶ່ງໃນວັນເສົາວານນີ້ ກ່າວວ່າອັງກິດແລະສະຫະລັດຈະຮ່ວມມືກັນໃນການສະໜັບສະໜູນໜ່ວຍທະຫານຍາມຝັ່ງ ຂອງເຢເມນ ກ່ອນໜ້ານັ້ນ ໃນມື້ວັນສຸກທ່ານນາຍົກລັດຖະມົນຕີອັງກິດປະກາດວ່າ ທ່ານຈະຈັດກອງປະ ຊຸມລະດັບນາໆຊາດ ກ່ຽວກັບເຢເມນຂຶ້ນໃນວັນທີ 28 ເດືອນມັງກອນນີ້ ຫົວໜ້າໜ່ວຍງານຂອງອົງການສະຫະປະຊາຊາດໃນອັຟການິສຖານກ່າວວ່າການທີ່ລັດ ຖະສະພາອັຟການິສຖານບໍ່ຍອມຮັບຮອງເອົາ 70 ເປີເຊັນ ຂອງ ຜູ້ຖືກສະເນີຊື່ເຂົ້າມາເປັນຄະນະລັດຖະບານຊຸດໃໝ່ ຂອງປະທາ ນາທິບໍດີ ຮາມິດ ກາຊາຍ ນັ້ນ ຖືວ່າເປັນ "ການຖອຍຫລັງ ດ້ານ ການເມືອງ" ທີ່ຈະເຮັດ ໃຫ້ການຈັດຕັ້ງລັດຖະບານທີ່ປະຕິບັດໜ້າທີ່ໄດ້ນັ້ນ ແກ່ຍາວຕໍ່ໄປອີກເປັນເວລາດົນນານ ທ່ານ Kai Eide ກ່າວເມື່ອວັນອາທິດມື້ນີ້ທີ່ນະຄອນຫລວງກາບູລວ່າການປະຕິເສດຂອງສະພາ ບໍ່ຮັບ ຮອງເອົາຜູ້ຖືກສະເນີຊື່ 17 ຄົນ ຂອງຈຳນວນ ທັງໝົດ 24 ຄົນນັ້ນ "ເປັນເລຶ່ອງທີ່ໜ້າເປັນຫ່ວງຫລາຍເປັນພິເສດ" ສຳລັບ ປະເທດ ທີ່ກຳລັງປະເຊີນກັບສິ່ງທ້າທາຍ ນານາ ປະການຄືກັນກັບອັຟການີສຖານໃນ ເວລານີ້ ທ່ານກ່າວຕໍ່ໄປວ່າ ທ່ານກາຊາຍ ມີຄວາມຈຳເປັນທີ່ ຈະຕ້ອງສຸມຄວາມສົນໃຈໃສ່ ໂຄງການປະຕິຮູບຕ່າງໆ ເພື່ອສ້າງສະຖຽນລະ ພາບໃຫ້ແກ່ປະເທດ ແຕ່ແທນທີ່ ຈະໄດ້ກະທຳເຊັ່ນນັ້ນ ທ່ານກາຊາຍກັບຈະຕ້ອງໄດ້ໃຊ້ພະລັງດ້ານການເມືອງ ປະກອບລາຍຊື່ຄະນະລັດຖະ ບານ ຊຸດໃໝ່ ເພື່ອນຳສະເນີຕໍ່ສະພາເພື່ອໃຫ້ອະນຸມັດຮັບຮອງເອົາ ຄະນະລັດຖະບານຊຸດໃໝ່ແມ່ນຈະຕ້ອງໄດ້ຮັບການຮັບຮອງເອົາຈາກສະພາແຫ່ງຊາດເສຍກ່ອນຈື່ງຈະສາມາດເລີ່ມບໍລິຫານ ປະເທດໄດ້ ຢ່າງເປັນທາງການ ໃນຈຳນວນຜູ້ທີ່ຖືກສະເນີຊື່ຫລາຍໆຄົນ ທີ່ຖືກສະພາປະຕິເສດເມື່ອວັນເສົາວານນີ້ໃນການອອກສຽງທີ່ປິດ ລັບນັ້ນ ມີຮວມທັງທ່ານ Ismail Khan ລັດຖະມົນຕຣີກະຊວງພະລັງງານຂອງລັດຖະບານຊຸດກ່ອນຊຶ່ງ ເປັນອະດີດຂຸນເສິກທີ່ຖືກກ່າວຫາວ່າໄດ້ທຳການລະເມີດສິດທິມະນຸດ ນອກຈາກນີ້ແລ້ວສະພາແຫ່ງຊາດ ອັຟການິສຖານຍັງປະຕິເສດແມ່ຍິງຄົນດຽວໃນຄະນະລັດຖະບານທີ່ຖືກສະເນີຊື່ຂຶ້ນມານັ້ນຊື່ງເປັນລັດຖະ ມົນຕີກິດຈະການສະຕີ ໃນລັດຖະບານຊຸດກ່ອນ ເຈົ້າໜ້າທີ່ໄດ້ຕັ້ງຂໍ້ຫາພະຍາຍາມຄາດຕະກຳສອງກະດທົງ ໃສ່ຜູ້ຊາຍຊາວໂຊມາລີຄົນນື່ງທີ່ໄດ້ທຳການໂຈມຕີນັກຂຽນພາບກາຣ໌ຕຸນ ທ່ານ Kurt Westergaard ທີ່ໄດ້ຂຽນຮູບກາຣ໌ຕຸນລໍ້ລຽນພະໂມຮຳມັດໃນປີ2005 ທີ່ໄດ້ເຮັດໃຫ້ຊາວມຸສລິມມີຄວາມໂກດແຄ້ນນັ້ນ ຜູ້ຕ້ອງສົງໃສ ໄວ 28 ປີທີ່ຖືກທາງການກ່າວຫາວ່າມີສ່ວນພົວພັນກັບກຸ່ມກໍ່ການຮ້າຍ al-Shabab ກັບal-Qaida ໄດ້ຖືກນຳໄປປາກົດໂຕຕໍ່ໜ້າສານໃນສະພາບນອນຢູ່ເທິງລໍ້ຍູ້ ໃນວັນເສົາວານນີ້ແລະຖືກກ່າວຫາວ່າ ພະຍາຍາມຈະສັງຫານທ່ານ Westergaard ກັບຕຳຫລວດຄົນນື່ງ ຜູ້ກ່ຽວໄດ້ຕໍ່ຂໍ້ກ່າວຫາເຫລົ່ານັ້ນ ຕຳຫລວດເດັນມາກກ່າວວ່າຜູ້ກ່ຽວທີ່ຖືມີດກັບຂວັນ ໄດ້ໃຊ້ຂວັນພັງປະຕູເຂົ້າໄປໃນເຮືອນຂອງທ່ານWestergaard ຢູ່ໄກ້ໆກັບເມືອງ Aarhus ຫ່າງຈາກນະຄອນຫລວງ Copenhagen ໄປທາງທິດຕາເວັນຕົກສ່ຽງເໜືອປະມານ 200 ຫລັກ ທ່ານ Westergaard ໄວ 74 ປີ ກັບລູກສາວຂອງທ່ານ ໄດ້ຫລົບໜີເຂົ້າໄປລີ້ຢູ່ໃນຫ້ອງພິເສດທີ່ທ່ານໄດ້ສ້າງຂຶ້ນຢູ່ໃນເຮືອນສຳລັບລີ້ໄພແລະຢູ່ໃນຫ້ອງນັ້ນ ທ່ານໄດ້ໂທລະສັບຮ້ອງຕຳຫລວດມາຊ່ວຍ ໜ່ວຍກູ້ໄພໃນລັດRio de Janeiro ຂອງປະເທດບຣາຊິລ ກຳລັງສືບຕໍ່ຄົ້ນຫາຜູ້ລອດຊີວິດ ຈາກໄພຂີ້ຕົມເຈຶ່ອນ ທີ່ເຮັດໃຫ້ມີຜູ້ເສຍຊີວິດໄປແລ້ວຢ່າງໜ້ອຍ 64 ຄົນ ໃນຂົງເຂດເລາະຝັ່ງທະເລທາງ ຕາເວັນ ອອກສຽງໃຕ້ຂອງປະເທດ ໜ່ວຍກູ້ໄພໄດ້ອອກໄປກູ້ໄພຢ່າງເຕັມຂີດເມື່ອວັນເສົາວານນີ້ຫລັງຈາກ ຂີ້ຕົມເຈື່ອນ ແລະນ້ຳຖ້ວມຍ້ອນຝົນຕົກໜັກ ໄດ້ປະທະຫລາຍໆເມືອງຕາກອາກາດແຄມຝັ່ງທະເລເມື່ອວັນພະຫັດ ແລະວັນ ສຸກຜ່ານມານີ້ ຂີ້ຕົມທີ່ໄຫລເຈື່ອນລົງມາເປັນກອງໃຫຍ່ໆ ໄດ້ທຳລາຍໂຮງແຮມແຫ່ງນຶ່ງແລະທັບຖົມບ້ານເຮືອນ ຫລາຍຫລັງ ໃນເມືອງຊາຍຫາດ Angra dos Reis ນອກຈາກນີ້ ຍັງມີລາຍງານ ວ່າມີເຫດດິນເຈຶ່ອນໃນ ທຳນອງດຽວກັນນີ້ ຢູ່ເກາະ Ilha Grande ຂົງເຂດເລາະຕາມຝັ່ງທະເລຂອງປະເທດບຣາຊິລເປັນພູເຂົາຊັນ ທີ່ພັງລົງມາຢູ່ໃນຫລາຍໆເຂດ ຫລັງ ຈາກຝົນຕົກໜັກຢ່າງໜ້ອຍສາມມື້ໃນຕົ້ນອາທິດນີ້ ທາງການບຣາຊິລ ກ່າວວ່າມີພວກນັກທ່ອງທ່ຽວ ຫລາຍຮ້ອຍຄົນໄປພັກຜ່ອນ ຢູ່ຕາມຣີສອດ ເພື່ອສລອງວັນປີໃໝ່ ຝົນໄດ້ເບົາ ບາງລົງເມື່ອວັນເສົາວານນີ້ແຕ່ເຈົ້າໜ້າທີ່ຢ້ານກົວວ່າ ຝົນທີ່ພະຍາກອນອາກາດບອກວ່າ ຈະຕົກລົງມາອີກໃນສອງສາມມື້ຂ້າງໜ້ານີ້ອາດຈະເຮັດໃຫ້ເກີດຂີ້ຕົມເຈຶ່ອນອີກໄດ້ ເຈົ້າໜ້າທີ່ມຽນມາກ່າວວ່າ ລັດຖະບານທະຫານມຽນມາໄດ້ຕົກລົງທີ່ຈະຂື້ນເງິນເດືອນໃຫ້ພວກລັດຖະກອນເງິນຕ່ຳທັງຫລາຍ ກ່ອນວັນເລືອກຕັ້ງທົ່ວປະເທດ ທີ່ວາງແຜນວ່າຈະຈັດຂື້ນໃນປີນີ້ ເຈົ້າໜ້າທີ່ລັດ ຖະບານທະຫານມຽນມາກ່າວວ່າ ອັດຕາການຂື້ນ ເງິນເດືອນໃໝ່ ຈະມີຜົນບັງຄັບໃຊ້ ໃນທ້າຍເດືອນມັງກອນນີ້ ພາຍໃຕ້ອັດຕາເງິນເດືອນໃໝ່ນີ້ ພວກລັດຖະກອນທີ່ມີເງິນຕ່ຳທີ່ສຸດ ຄືຈາກ 15 ຫາ 80 ໂດລາຕໍ່ເດືອນນັ້ນ ຈະໄດ້ເງິນເດືອນເພິ່ມຂື້ນ 20 ໂດລາຕໍ່ເດືອນ ສ່ວນພວກທີ່ມີເງິນເດືອນ ເກີນນຶ່ງຮ້ອຍໂດລາຕໍ່ເດືອນຂຶ້ນໄປ ແມ່ນໄດ້ຖືກຍົກເວ້ນຈາກແຜນການຂຶ້ນເງິນເດືອນໃໝ່ນີ້ ມຽນມາ ຊື່ງເປັນປະເທດນຶ່ງທີ່ທຸກ ຈົນທີ່ສຸດຂອງໂລກ ແມ່ນໄດ້ຖືກກະທົບຢ່າງໜັກຈາກການຖີບຂຶ້ນຂອງ ລາຄາວັດຖຸດິບ ແລະສິ່ງອຸປະໂພກ ບໍລິໂພກທີ່ສຳຄັນ ເຊັ່ນເຂົ້າ ແລະນ້ຳມັນຄົວກິນເປັນຕົ້ນ ລາຄານ້ຳມັນ ເຊື້ອໄຟທີ່ຖີບຕົວສູງຂື້ນຢ່າງໃຫຍ່ ໃນ ເດືອນສິງຫາປີ 2007 ນັ້ນ ໄດ້ກໍ່ໃຫ້ເກີດມີການປະທ້ວງຢ່າງຮຸນແຮງໃນປະເທດ ຫິມະຕົກໜັກໄດ້ປະທະນະຄອນຫລວງເບຈິງຫລືປັກກິ່ງຂອງຈີນໃນວັນອາທິດມື້ນີ້ສ້າງຄວາມເດືອດ ຮ້ອນແກ່ການຈະລາຈອນ ແລະສົ່ງຜົນໃຫ້ປະຊາຊົນຫລາຍພັນຄົນ ຕົກຄ້າງຢູ່ທີ່ສນາມບິນໃຫຍ່ ສະຖານີ ພະຍາກອນອາກາດປັກກິ່ງກ່າວວ່າ ຄາດວ່າຈະເກີດພາຍຸຫິມະ ຕໍ່ໄປຈົນເຖິງວັນຈັນມື້ອື່ນນີ້ຕິດຕາມມາ ດ້ວຍອາກາດທີ່ໜາວຫລາຍທີ່ສຸດ ໃນຮອບຫລາຍສິບປີ ນະຄອນຫລວງປັກກິ່ງ ຊຶ່ງບໍ່ຄ່ອຍໄດ້ເຫັນຫິມະຕົກຫລາຍປານໃດໃນລະດູໜາວຫລາຍປີຜ່ານມານີ້ ໄດ້ປະສົບກັບໄພພາຍຸຫິມະຢ່າງໜັກໃນ ລະດູໜາວປີນີ້ໂຮມທັງພາຍຸຫິມະທຽມທີ່ທາງການສ້າງຂຶ້ນ ເພື່ອຊ່ວຍແກ້ໄຂໄພແຫ້ງແລ້ງ ທີ່ມີມາເປັນເວລາດົນນານນັ້ນ ອີງຕາມການພະຍາກອນອາກາດນັ້ນ ກໍແມ່ນວ່າດິນຟ້າອາກາດທີ່ບໍ່ດີ ຍັງສົ່ງຜົນກະທົບຕໍ່ຫລາຍຂົງເຂດໃຫຍ່ໆໃນເຂດພາກເໜືອແລະພາກຕາເວັນອອກສຽງເໜືອຂອງຈີນນັ້ນນຳ ໂດຍມີຫິມະແລະອຸນນະຫະພູມ ຕ່ຳຫລາຍ ຊື່ງຄາດວ່າຈະມີຕໍ່ໄປຕະຫລອດອາທິດທຳອິດຂອງປີໃໝ່ນີ້ ເຈົ້າໜ້າທີ່ກ່າວວ່າ ພວກກູ້ໄພໄດ້ຍົກຍ້າຍປະຊາຊົນຫລາຍກວ່າ400 ຄົນຈາກເມືອງ Coonamble ໃນເຂດຊົນນະບົດ ຂອງລັດ New South Wales ຫລັງຈາກຝົນຕົກ ໄດ້ຫລັ່ງລົງມາແລະພາໃຫ້ເກີດນ້ຳຖ້ວມໃນຊ່ວງເທfltການປີໃໝ່ ທ່ານ Phil Campbell ຈາກຫ້ອງການບໍລິການດ້ານ ສຸກເສີນຂອງລັດNew South Wales ກ່າວວ່າ ເມືອງຄູນຳເບິລແມ່ນຈະຖືກໂດດດ່ຽວ ຢູ່ຢ່າງໜ້ອຍນຶ່ງ ມື້ ທ່ານກ່າວຕໍ່ໄປວ່າ ຄາດວ່າລະດັບນ້ຳຂອງແມ່ນ້ຳໃນຕົວເມືອງດັ່ງກ່າວຈະຂື້ນສູງເຖິງປະມານຫ້າເມັດ ເຄິ່ງ ໃນຕອນເຊົ້າຂອງວັນຈັນ ແລະອາດຈະຖ້ວມກຳແພງກັ້ນນ້ຳນັ້ນໄດ້ ໂຄສົກປະຈຳສຳນັກງານພະຍາ ກອນອາກາດກ່າວວ່າ ໄພນ້ຳຖ້ວມຄັ້ງນີ້ແມ່ນເປັນຄັ້ງໃຫຍ່ທີ່ສຸດໃນຂົງເຂດໃນຮອບສິບປີ ເຊີນຟັງສຽງ ຢູ່ຂວາມື ຂ້າງເທິງ